
DONA, 
VIDA, 
LLIBERTAT 


En el foc de la Revolució 
de les dones de Rojava 


Institut Andrea VVolf 


tOoITORIAL 


Diu la llegenda que tres papallones es van reunir amb la intenció de 
conèixer el foc. Una d'elles es va apropar a una finestra i des d'allà 
va observar el foc d'una espelma i va tornar a explicar a la resta 

les seves impressions. Però, sens dubte, això no va ser suficient. La 
segona papallona va volar creuant la finestra i va arribar a focar 
l'espelma, però es va mantenir lluny de la flama. Va tornar amb la 
resta explicant alguns dels misteris del foc. Però tampoc era suficient 
per poder conèixer el foc. La tercera de les papallones va volar fins a 
posar-se sobre la flama, movent les ales, i la va abraçar, fonent-se 
amb el foc per sempre. Va ser aquesta papallona la que veritablement 
va conèixer el foc, la seva energia, la seva força, llum i esperança. 


Aquest llibre està dedicat als milers de companyes que s ban fos amb 
el foc de la revolució. De manera especial, volem recordar a la nostra 
companya Nagiban Aharsel, membre de l'Acadèmia de Jineolojí, 
que va deixar l'empremta del seu esforç, camaraderia, bellesa i 
bumiltat a la revolució de Rojava, i que va convertir-se en màrtir 
el 4 d'octubre de 2022 en ser assassinada per les bales d'un agent de 
Turquia a la ciutat Rurda de Sulaimaniya. 


Nota informativa: Aquest llibre està escrit majoritàriament en 
femení genèric amb l'objectiu de no reproduir un llenguatge 


sexista i també perquè les protagonistes principals d'aquesta 
història són les dones. 


Pròleg 


En els darrers anys, ens estem enfrontant a un nou nivell d'apro- 
fundiment de les crisis arreu del món, de les crisi econòmica, 
ecològica i social, que s'expressen en totes les dimensions de la vida, 
des de les lluites pel poder geopolític fins a les nostres relacions més 
íntimes. Mentre els estats i els actors hegemònics intenten superar 
la crisi i aprofitar-se'n redibuixant el poder al seu favor, les veus 
que s'aixequen contra la destrucció provocada per la modernitat 
capitalista són cada cop més fortes i més diverses. Des del crit del 
poble maputxe "les terres robades seran recuperades", als cants de 
les dones afganeses "Treball, pa i llibertat", a les dones iranianes 
cridant "Merd merd dihtator" (mort al dictador) i "Beraberí, azadí" 
(igualtat i llibertat), fins a la gent que amb resistència fèrria pro- 
clama "l'aigua és vida" i "defensem el que és sagrat" o fins a JIN 
JIYAN AZADÍ", que va esdevenir a l'est del Rurdistan, l'Iran i el 
món sencer la veu de moltes protestes després de l'assassinat de la 
jove Rurda Jina Emini. La paraula "/i7" vol dir dona en Xurd i és 
l'arrel de la paraula j4x o jiyan, que vol dir "vida". Jin Jiyan Azadi 
expressa el desig d'una vida lliure. Alhora, és també una declaració 
d'intencions, una filosofia, un paradigma i un estil de vida. /in Jiyan 
Azadí també es troba al cor de la revolució de les dones a Rojava i 
al nord i l'est de Síria, tal com explica aquest llibre. 

Recordem les paraules de la nostra estimada companya Nagihan 
AXarsel, membre de l'Acadèmia de Jineoloji, que va ser assassinada 
pel servei d'intelligència turc el 4 d'octubre de 2022 a Sulaima- 
niya: "1, després d'aquesta introducció, ens recolzem suaument en 
la paraula in, amb una mica de timidesa i amb una mica d'ànsia. 
Reivindiquem que aquesta paraula, que descriu la vida sense caure 
en interpretacions idealistes ni materialistes, porta el coneixement 
del temps i l'espai. Perquè toca la causa fonamental de l'harmonia 

trencada a la terra. Ens diu que l'explotació de les dones i de la 
vida estan en una relació dialèctica. Il aquesta explotació no és in- 
dependent ni del temps ni de l'espai. Basant-nos en això, busquem 
la veritat en la totalitat del nostre món espiritual i intellectual. 
D'aquesta paraula n'estem fent una ciència. Jineoloji és la paraula 
màgica que ens dóna la força. Es nodreix de /in. És una paraula 
que ens diu qui som. Ens explica les paraules que desconeixem, així 
com les paraules que coneixem però que hem perdut, les paraules 
que busquem. Com que Jineoloji està basada en in, una veu que 
prové del cor, cerca el coneixement i el mètode en el teixit del sòl, 
als porus de la societat, en l'harmonia de la vida. I així, pas a pas, 
adquireix la seva definició com a ciència del sentit, a través de les 
dones aixecant les seves veus, abraçant la vida, confiant en la so- 
cietat, explorant la natura i comprenent l'univers. Des de Mèxic a 
Tunísia, de Xile al Rurdistan, dels Estats Units a l'Argentina, les 
dones aixecant les seves veus en cada esfera de la vida estan en 
aquest camí." 

Donar veu a la nostra existència i transformar la dissidència i la 
ràbia en resistència organitzada, en accions creatives i en un canvi 
social revolucionari sostenible, ha estat un repte per les dones i 
el pobles oprimits des de la història antiga fins l'actualitat. Com 
a moviment d'alliberament de les dones del Rurdistan coneixem, 
des de la nostra experiència vital, la importància d'escriure la nos- 
tra pròpia història, contrarestant els discursos colonials i patriarcals 
que ens mantenen invisibilitzades i dividides. Sabem de la ne- 
cessitat de desfer els patrons de pensament i la mentalitat que la 
colonització, el patriarcat i els estats han establert, desxifrar-los i 
convertir-los en obsolets a través del pensament col'lectiu, desen- 
volupant el pensament i el coneixement lliure, que estan arrelats 
a la nostra història i la nostra realitat. Aquest llibre també és una 
contribució a aquest camí. 

Al nord i l'est de Síria les dones han donat resposta a pregun- 
tes sobre com fer-ho, amb el coratge d'aixecar-se contra l'estat, el 
feixisme religiós, l'opressió colonial i patriarcal, defensant l'existèn- 
cia alhora que lluitant per crear vida lliure, és a dir, una societat 

ecològica i democràtica basada en l'alliberament de les dones. Al 
llarg dels anys, les dones del nord i l'est de Síria han construit co- 
munes, consells, acadèmies, cooperatives, i han lluitat en tots els 
fronts per defensar una societat lliure. En aquest llibre, moltes 
dones diferents, mares, estudiants, treballadores, militars, artistes, 
intel'lectuals, dones de totes les edats i ètnies diverses compartei- 
xen les seves experiències, explicant com les dones s'han organitzat, 
educat i construit institucions autònomes, per fer la revolució de les 
dones. Lluny d'explicar una utopia distant, aquest llibre ens aporta 
experiències concretes des del cor de la vida. És un llibre sobre la 
vida en aquest procés revolucionari, amb tota la seva bellesa i el seu 
esperit revolucionari, amb totes les seves dificultats, contradiccions 
i pèrdues doloroses, amb totes les victòries i les esperances. Histò- 
ries de vida i lluita que s'estan vivint cada dia. D'aquí que aquest 
llibre sigui una peça escrita d'història i de present. 

La lluita per l'alliberament del Rurdistan i la revolució al nord 
i l'est de Síria es manté gràcies a l'esforç de milers de persones que 
van donar les seves vides. Fins a la publicació d'aquest llibre, di- 
verses dones que han format part de les entrevistes i converses que 
llegireu i amb qui hem compartit la vida col'lectivament han per- 
dut la vida per atacs de l'Estat Islàmic, de l'estat turc i dels seus 
aliats i han esdevingut sehíd. Dones com la Nagihan AXarsel, la 
Malda Rusa, l'Armanc Cemre, la Rojna Egid (Rojna Amed), la 
Liman Sivés (Reyhan Amude), la Yusra Dervés, la Jiyan Tolhil- 
dan, la Roj Xabúr, la Nújiyan Ocalan, la Viyan Robanè i moltes 
altres. Recordem a cada companya i amiga que va donar la seva 
vida per la lluita d'alliberament aquí i arreu del món i ens esforcem 
per mantenir la seva memòria viva en els nostres cors, en la nostra 
feina i en la nostra manera de viure. Les nostres companyes viuran 
mentre nosaltres transformem els seus desitjos i somnis en realitat. 
Com a Acadèmia de Jineoloji ens dediquem a recuperar el conei- 
xement i el pensament lliure com a base per a l'alliberament. Per 
contrarestar la modernitat capitalista necessitem anàlisis conjuntes 
i perspectives holístiques, repensar lètica, la comunalitat, la justícia 
social, l'autodefensa, la política, l'ecologia, l'economia i els sistemes 

d'organització. També necessitem redefinir l'amor i la camaraderia. 
És necessari que ens unim com a dones i persones que estimem la 
llibertat, per seguir teixint xarxes de resistència i fer-les cada vega- 
da més fortes i fiables. Necessitem una nova estratègia d'aliances 
basades en el paradigma de l'esperança. 

Posem aquest llibre a les mans de totes les dones i persones que, 
com nosaltres, lluiten per una vida lliure. Esperem que obri una via 
a noves formes d'intercanvi d'experiències, aprenent de les altres i 
creant noves aliances, per defensar la revolució de les dones i cons- 
truir una vida lliure totes juntes, teixint futur. 


Institut Andrea VVolf, Acadèmia de Jineoloji 
Nord i est de Síria 
Octubre 2023 


Introducció 


El llibre que tens a les mans és el resultat d'una feina col'lectiva que 
es va iniciar l'any 2018 i que ha continuat fins el 2023. Més enllà, 
és el resultat de 50 anys de lluita del Moviment d'Alliberament del 
Rurdistan, d'organització, d'ideologia, de somnis, d'esforços, de sa- 
crificis i de convicció. És part de la història oral -que es transforma 
en paper-, de l'experiència de les dones, des de les altes muntanyes 
de les serralades Zagros i Tauros fins als camps i les planures entre 
els rius T'igris i Eufrates, des de la resistència contra la colonització 
del Rurdistan fins a la guerra contra l'Estat Islàmic. Aquest llibre 
és, alhora, consequència de la revolució que va començar a Rojava 
ara ja fa més de 10 anys. 

Els últims anys el Moviment d'Alliberament del Rurdistan s'ha 
conegut internacionalment gràcies a la Revolució de Rojava -també 
coneguda com la Revolució de les dones-, convertint-se en avant- 
guarda de la lluita internacionalista del segle xxi. Persones d'arreu 
del món han viatjat a Rojava per aprendre i formar part del procés 
revolucionari, i a diferents llocs s'han creat comitès i col'lectius, no 
només des de la perspectiva d'una solidaritat "externa", sinó també 
desenvolupats dins del marc de la proposta de vida lliure i del sistema 
del Confederalisme Democràtic que expliquem en aquest llibre. 

Aquest llibre es centra en transmetre les experiències de les dones 
que construeixen, consoliden i defensen el sistema democràtic de 
Rojava i dels territoris del nord i l'est de Síria. Des de fa anys es fan 
xerrades i seminaris, es fan documentals i s'escriuen llibres perquè 
es conegui la realitat d'aquesta revolució, les comunes, cooperatives, 
acadèmies i unitats d'autodefensa criden l'atenció de persones de tot 
el món que somien en una vida lliure i treballen per fer-la possible. 
Amb el llibre volem explicar, de primera mà, com s'ha organitzat el 
poble i, especialment, les dones, per construir un sistema que inclou 

totes les necessitats de la vida i la convivència: educació, salut, econo- 
mia, justícia, autodefensa, etc. 

Lestiu del 2020, quan el món estava enfosquit per la pandèmia, 
vam viure l'alegria de publicar el primer volum de Dona, Vida, Lli- 
Bertat, amb el subtítol Des del cor del moviment de dones lliures del 
Rurdistan, on sexplicava el recorregut històric, organitzatiu i ideològic 
del Moviment de Dones del Rurdistan. Ara completem aquesta feina 
amb aquest segon volum que, tot i poder-se llegir independentment 
del primer, està directament connectat a tot el que ens ensenyen les 
seves pàgines. Ambdós llibres han estat escrits per l'Institut Andrea 
VVolf, que forma part de l'Acadèmia de Jineoloji a Rojava. 

El nom d'Andrea VVolf va ser escollit en honor a la revolucionària 
alemanya, coneguda amb el nom de Sehid: Ronahí (nom de guerra) 
que va ser torturada i executada per l'exèrcit turc a les muntanyes del 
Rurdistan el 23 d'octubre de 1998. 

La Jineoloji, la ciència de la dona, és un pilar essencial de la re- 
volució basada en aconseguir la llibertat de les dones arreu del món. 
Les seves arrels, que van començar al Rurdistan, ara s'estenen per 
diferents racons del planeta. 

La metodologia principal del llibre ha estat la realització d'entrevis- 
tes. Volíem que fossin les pròpies protagonistes les que expliquessin en 
primera persona la seva història, la seva lluita, les seves dificultats i les 
seves victòries. Hem fet entrevistes a desenes de dones del Rurdistan, 
implicades en moltes àrees de la vida: defensa, economia, educació, salut, 
política, joventut, etc. Dones guerrilleres, mares, àvies, joves, companyes 
internacionalistes, companyes que han lluitat a tots els fronts possibles, 
companyes que han sobreviscut a d'altres que van caure màrtirs, com- 
panyes que cada dia entreguen la seva vida amb amor i perseverança, 
que ens inspiren per enfrontar-nos a tot. Elles omplen d'intensitat cada 
un d'aquests capítols que narren les seves històries i emocions. Volem 
portar les seves veus el més lluny possible. La informació s'ha recollit des 
d'aquesta voluntat de compartir, principalment a través d'entrevistes, 


1 —Sehid: Vol dir màrtir. És una paraula emprada per referir-se a les companyes i 
companys que han caigutla lluita. 

però també de gravacions de formacions, diaris de companyes, debats, 
esdeveniments i accions polítiques. 

Aquestes pàgines pretenen arribar als cors per poder sincronitzar un 
batec comú. La sang vessada de les combatents a la línia del front contra 
l'Estat Islàmic i tots els enemics que representen la mentalitat estatal 
i patriarcal, és la sang de totes nosaltres. La mateixa que corre per les 
venes de la revolució de les dones a cada racó del món. 

Les últimes correccions del llibre s'han fet en un moment en què 
Turquia està amenaçant una altra vegada amb l'ocupació de Rojava, en 
un moment en el qual els atacs amb drons i artilleria són diaris. Al- 
hora, a les muntanyes del sud del Rurdistan, la guerrilla resisteix als 
milers d'atacs amb armes químiques de l'exèrcit turc. Í no volem acabar 
la introducció sense esmentar la situació d'Abdullah Òcalan, fundador i 
líder del Moviment d'Alliberament del Rurdistan, que des de la foscor 
de l'illa-presó d'Imrali, a Turquia, on es troba en cadena perpètua des 
del 15 de febrer de 1999, va portar la llum sobre la qual s'ha construit la 
Revolució de Rojava. 

Volem recordar totes les màrtirs i, amb elles, les companyes 
internacionalistes caigudes en la lluita, com la Hélin Qereçox, 
l'Ivanna Hofiman, la Ceren Gunes i la Légèrin Ciya, entre d'al- 
tres moltes. També volem mostrar la nostra solidaritat amb tots els 
pobles en lluita, amb el poble maputxe, català, basc, zapatista, xilè, 
sahrauí i palestí, entre d'altres. Són temps de revolta, temps fos- 
cos, però arreu del món, les nostres veus són cada cop més fortes. 


"Pot ser que la revolució del Rurdistan sigui per primer cop, en 
l'esfera internacional, la revolució de la Dona 7 


JIN JIYAN AZADÍ 
BIJÍ SORESA ROJAVA 
SEHÍD NAMIRIN 


2 —Abdullah Ócalan a l'acadèmia del PE (Partit dels Treballadors del Rurdistan) 
l'octubre de 1995. Recollit a Diya/ogén Bi Jiyana Azad Re (2019), VVesanén 
Alcademiya Sehid Révan. 


Glossari 


AANES: Administració Autònoma del Nord i l'Est de Síria. 


Apocí: Militants o seguidors de la filosofia de Rèber Apo. L'agrupa- 
ció Revolucionaris del Rurdistan' era informalment coneguda 
com els pocí (es pronuncia "apogí"). 


Heval: Paraula en Rurd que es fa servir en referència al terme "cama- 
rada" o "company/a". Va ser el primer valor desenvolupat als 
inicis de la lluita del PRR. Quan pensem en les relacions entre 
militants i simpatitzants del partit, el primer que se'ns acut és 
indiscutiblement aquest principi de camaraderia que carac- 
teritza tan especialment a les anomenades 'apocí". És tant un 
principi ètic com una pràctica diària. 


FDS: Hézén Súriya Demolratit - Forces Democràtiques de Síria. Ali- 
ança militar, fundada el 10 d'octubre de 2015, composta per 
Rurds, àrabs, siríacs i altres pobles, amb l'objectiu d'alliberar Síria 
de Daesh, de defensar les poblacions del nord i l'est de Síria dels 
atacs i agressions per part d'estats o grups armats, amb la fina- 
litat de defensar els assoliments de la revolució i l'administració 
autònoma. Són forces que promouen l'establiment d'una Síria 
democràtica i autogovernada. 


Jin: vol dir "dona" en Eurd i comparteix la seva arrel lèxica amb /iyan, 
vida". El Moviment de Dones del Rurdistan té un famós eslò- 
gan que és Jin, /iyan, 4zadí que significa "Dona, Vida, Llibertat". 


RCR: Roma Civatén Rurdistan — Unió de Comunitats del Rurdistan. 
Sistema confederal de les comunitats, organitzacions i insti- 

tucions que s'organitzen al Rurdistan i la diàspora en base al 
Confederalisme Democràtic. 


RJR: Roma Jinén Rurdistan — Unió de Dones del Rurdistan. Siste- 
ma confederal de les organitzacions de dones que s'organitzen al 
Rurdistan i la diàspora en base al Confederalisme Democràtic. 


RNR: Rongreya Netemveyi ya Rurdistané — Congrés Nacional del Rur- 
distan. Fundat el 1999 agrupa diferents partits polítics Xurds al 
Rurdistan i la diàspora. 


PAJR: Partiya Azadiyé Jinén Rurdistan — Partit de l'Alliberament de les 
Dones del Rurdistan. Partit ideològic revolucionari del Movi- 
ment de Dones del Rurdistan. Es va fundar el 1999 amb el nom 
de PJRR i el 2004 se li va donar el nom actual. 


PDR: Partiya Demofratiya Rurdistané — Partit Democràtic del Rurdis- 
tan. Partit governant al Govern Regional del Rurdistan (al nord 
de l'Irag/sud del Rurdistan). Fundat l'abril de 1946, ha estat diri- 
git per Massoud Barzani des de 1979. Té les seves pròpies forces 
policials i militars. Controla la regió de Hevvièr (Erbil) i opera a 
través de filials a les altres parts del Rurdistan. 


PRE: Partiya Rarterén Rurdistan — Partit dels Treballadors del Rur- 
distan. Fundat el 27 de novembre de 1978. Es el partit ideològic 
i revolucionari que fonamenta el Moviment d'Alliberament del 
Rurdistan. Des del 15 d'agost de 1984 es troba en lluita armada 
contra l'estat turc. Des de començament del 1990 s'esforça de 
manera intensa per tal de trobar una solució política. Va desen- 
volupar al 1990 i les primeres dècades del segle xxi els conceptes 
d'Autonomia Democràtica i de Confederalisme Democràtic, 
conceptes bàsics per a la Revolució a Rojava. 


PYD: Partiya Yehitiya Demolrat— Partit de la Unió Democràtica. Fun- 
dat al 2003. El Pvp és el partit polític majoritari entre la població 
Rurda a Rojava/Síria, però també troba simpatitzants entre 
persones de diferents pobles i religions. Aposta pel desenvolu- 


GLOSSARI J 17 


pament de l'Autonomia Democràtica basada en el paradigma 


d'Abdullah Òcalan. 


Réber Apo: Terme que es fa servir per referir-se a Abdullah Òcalan. 
Reber significa guia, etimològicament és un mot compost 
(LAN 


de les paraules "ré", que vol dir camí, i "ber", que vol dir al 
davant. Apo és el diminutiu d'Abdullah. 


Réveberi: No hi ha traducció literal d'aquesta paraula Xurda però es 
podria assimilar a "direcció" o "administració". En Rurd 
Rurmanci, réveberi significa "guiar pel camí". És un con- 
cepte molt emprat per a aquelles companyes o grup de 
companyes que tenen tasques i responsabilitats de direcció 
a les diferents àrees del moviment. 


Sebíd: Vol dir màrtir. Es fa servir per les companyes i companys que 
han entregat la seva vida a la lluita. Una de les consignes can- 
tades pels simpatitzants del PRX és Sehíd Namirin "Les màrtirs 
mai moren". Això està lligat a la filosofia del PRX, segons la qual 
les màrtirs es tornen immortals quan el seu record i els seus 
somnis es converteixen en motor per a la lluita. 


Tev-Dem: Tevgera Civata Demoleratit - Moviment per una Societat 
Democràtica. Uneix als diferents partits polítics, organit- 
zacions no governamentals, moviments socials, unions i 
sindicats de Rojava. 


Velatparéz: Persones que defensen el seu país, la seva cultura i la 
seva terra. La paraula Hela/ pot ser traduida com "país" 
o "terra i -Paréz pot traduir-se amb el verb "defensar" o 
"protegir". Es denomina mve/a/paréz a les famílies o per- 
sones compromeses amb la lluita per la seva terra. 


YPG: Yetineyén Parastina Gel— Unitats de Defensa del Poble. Força de 
defensa popular a Rojava. 


YPJ: Yefineyén Parastina Jiné— Unitats de Defensa de Dones. Força de 
defensa de les dones a Rojava. 


CAPÍTOL 1 
Fonaments històrics i ideològics del 
Moviment de Dones del Rurdistan 


Fa uns 10.000 anys va començar el període de vida humana que 
es coneix com a Neolític. Ens referim a aquest període com a 
la primera revolució de les dones ja que va ser el moment àlgid 
d'una societat creada al voltant de les dones i dels seus valors, 
especialment dels valors de la Dona-mare. Les dones tenien un 
rol important, creant vida i cultura, coneixent les necessitats de 
la seva societat i treballant per satisfer-les. Per aquest motiu, 
l'harmonia que hi havia entre les dones, la societat i la natura- 
lesa es representava a través de les figures de les deesses, com 
una forma de reconeixement del lideratge que desenvolupaven 
les dones. Definim aquestes societats com a Societat Natural, ja 
que l'origen social de la humanitat es troba en aquesta, abans de 
l'inici del sistema de poder patriarcal. Tal i com assenyala Ab- 
dullah Ócalan, "hem de buscar allà on ho vam perdre". 

L'aparició de la cultura dels déus masculins, fa uns 5.000 
anys, coincideix amb l'aparició de les primeres jerarquies. Dones 
i infants van deixar de ser membres de la societat i van pas- 
sar a ser propietat dels homes. La dona es va convertir en la 
primera esclava de la història i la primera nació oprimida del 
món. Analitzem aquest procés d'opressió i colonització de les 
dones estudiant la mitologia, la religió, la filosofia i la ciència. 
Conèixer aquests fils de la història que porten a la construcció 
d'un sistema patriarcal i opressor, així com la història de les 
resistències que les dones i els pobles sempre han dut a terme, 
és una part irrenunciable del desenvolupament d'un moviment 
revolucionari. 

Durant tota la seva història, el Rurdistan ha estat ocupat 
per molts i diversos imperis: l'assiri, el babiloni, el macedoni, 
el mongol, el persa, l'àrab i l'otomà. Després de la caiguda de 
l'imperi persa, amb l'arribada d'Alexandre el Gran, la població 
Rurda, amb un fort caràcter nòmada, va aconseguir mantenir 
la seva pròpia independència interna. Els segúents segles es 
van caracteritzar per guerres i disputes per controlar la zona 
del Rurdistan. Fins el 1890 es pot afirmar que aquest territori 
mantenia una relativa independència i autonomia alhora que 
conservava les seves arrels culturals i lingúístiques. Però al final 
del segle xix, quan l'Imperi Otomà va començar a esquerdar-se, 
es va iniciar una nova política d'assimilació. Finalment, amb el 
Tractat de Lausana de l'any 1923, les fronteres van quedar de- 
finides tal i com les coneixem a dia d'avui. Així, el Rurdistan 
va quedar dividit en quatre estats nació: Turquia, Síria, l'Iraq i 
l'Iran. Ens referirem a les parts del Rurdistan que ocupen cada 
un d'aquests estats com a Badur (la part del nord, dins l'estat de 
Turquia), Basúr (la part del sud, dins l'estat de l'Iraq), Rojava 
(oest, dins l'estat de Síria) i RojGilat (est, dins l'estat de l'Iran). 

Com en tants altres llocs del món, al Rurdistan van ser prin- 
cipalment les mares i les àvies les que van mantenir la llengua 
i la cultura Rurdes dins les famílies. Històricament, la relació 
dels homes amb l'Estat ha sigut molt més gran i per això van 
ser assimilats més fàcilment i, al contrari, han sigut les dones les 
que més s'han mantingut connectades amb la seva societat i les 
seves arrels. Per això, especialment a l'últim segle, trobem dones 
que han tingut un rol de lideratge important en les revoltes i 
aixecaments del poble Rurd contra els diferents poders colonials 
i imperials, siguin regionals o internacionals. 

Moviment d'Alliberament del Rurdistan 


A partir de l'aprovació del Tractat de Lausana, cadascun dels 
estats que van ocupar el Rurdistan van dur a terme diferents po- 
lítiques d'assimilació i massacre contra el poble Rurd, les seves 
llengúes, tradicions i creences. A Turquia, particularment, la po- 
lítica nacionalista contra el poble Xurd va arribar fins al punt que 
la paraula Rurdistan fos prohibida, portant a que generacions de 
Rurds i Eurdes ignoressin la seva identitat. 

Els orígens del Moviment d'Alliberament del Rurdistan se 
situen a la dècada dels 70, una època de despertars revoluciona- 
ris arreu del món, inspirats pels moviments juvenils i socialistes, 
les lluites d'alliberament nacional i els seus fonaments teòrics. 
Després de la fundació del PRRo, el Partit dels Treballadors del 
Rurdistan, a Balzur, els anys 80 i 90, milers de dones de tot el Rur- 
distan es van unir al partit i, després de l'inici de la lluita armada 
l'any 1984, també a la guerrilla a les muntanyes. Per entendre el 
moviment Xurd és imprescindible entendre la figura d'Abdullah 
Ócalan, al qual hi fem referència com a Réber Apo. Des dels anys 
70 fins a l'actualitat, Réber Apo ha estat considerat el líder del 
Moviment d'Alliberament del Rurdistan. Tot i això, no és només 
una persona, sinó que s'ha convertit en la referència per la revo- 
lució, representa una idea i la força per dur-la a terme. Apo és el 
diminutiu del nom Abdullah en Rurd. D'aquest nom, també en 
surt la denominació dels membres del moviment com a Apocí, és 
a dir, aquelles persones vinculades i seguidores de la filosofia de 
Réber Apo. RéGer vol dir, literalment, "davant del camí"i fa refe- 
rència a una força iniciadora i impulsora que mostra el camí de 
la vida en llibertat, com una forma de guia. Com a líder del PRE, 
Réber Apo va mantenir converses amb milers de militants a les 
acadèmies del partit, donant una especial importància a l'organit- 
zació i alliberament de les dones. 


3 PRR: Partiya Rarherén Rurdistan — Partit dels Treballadors del Rurdistan. Fun- 
dat el 27 de novembre de 1978. 

Nosaltres, com a Rurdes, hem estat oprimides durant 

segles. Fins i tot ens feia por dir que érem Rurdes. Està- 

vem separades de la nostra història i vivíem sota la re- 

pressió, estàvem enterrades sota formigó i no podíem 

sortir a la superfície. Réber Apo va ser el que va arribar 

Heval: a totes nosaltres. Era la flor que travessava l'asfalt. Ens 

Rúleen va donar esperança, sobretot a les dones. Mai abans 

ningú havia dit que les dones podien assumir responsa- 

bilitats però Réber Apo ens va mostrar com podem aconseguir la 

llibertat com a dones. Ens va donar l'esperança que necessitàvem 

per aixecar-nos. Va donar veu a les dones. Em feia parlar, em rega- 

lava llibres i sempre em preguntava què en pensava. Em va donar la 

confiança per pensar i parlar per mi mateixa. Solia dir: "quan lluitis, 

fes-ho amb la teva pròpia voluntat, per la teva pròpia llibertat". 

Abans les dones Xurdes no podien sortir de casa, però ara som re- 

volucionàries a les muntanyes. Per això el seu paper és tan impor- 

tant. Réber Apo va fer que la gent s'aixequés i cregués en la llibertat. 

Crec que un dels motius del complot internacional que va portar a 

la seva detenció l'any 1999 va ser precisament que va mobilitzar la 

força de les dones. El sistema prescriu una imatge determinada per 

les dones, però ell a aquesta imatge va oposar-n'hi una de nova. Í el 

sistema estatal té por d'aquesta nova imatge de la dona i del futur 
que representa. 


Réber Apo per nosaltres significa una ideologia, una 

filosofia, una idea. El que més valorem de Réber Apo és 

la confiança que diposita en les dones. El nostre vincle 

amb ell és de caràcter ideològic i filosòfic. I ha desenvo- 

lupat una filosofia no només per a les dones del Rurdis- 

Heval tan, sinó per a les dones en general. El fet que persones 
Silan Sores no Rurdes participin en la revolució ens dóna molta 
força i valor. Això ens connecta encara més amb Réber 

Apo, perquè el que ens uneix és la seva filosofia. Les seves idees ens 


4 Heval es pot traduir per "company/a". Els membres del moviment d'Allibera- 
ment del Rurdistan s'anomenen entre elles precedint el seu nom amb l'apellatiu 
beval. 

han unit i això és una gran fortuna. El que ens ha donat, nosaltres 
mateixes hem d'omplir-ho de contingut i desenvolupar-ho més. 


Els orígens de la insistència de Réber Apo en la lluita per l'alli- 
berament de la dona es troben en les seves primeres experiències 
vitals. Es va enfrontar a la violència contra les dones a la societat i 
a la seva família i va veure com les relacions de poder i el sexisme 
resultant afectaven a les dones del seu entorn. Un dels temes que el 
va preocupar molt des que era jove va ser el dels matrimonis forço- 
sos, que va viure de prop amb el matrimoni de la seva amiga íntima 
de la infantesa i de la seva germana quan encara eren molt joves. 
Aquestes experiències van deixar empremtes que es van convertir 
en el detonant per buscar una solució a més gran escala. En aquest 
sentit, Réber Apo va analitzar com la societat sexista i el sistema de 
dominació patriarcal afecten el desenvolupament de la personali- 
tat. Va animar les dones a fer també els seus propis anàlisis, a 
reapropiar-se de la seva història i a desenvolupar una voluntat prò- 
pia forta. 


En el passat, moltes de nosaltres no teníem el valor de 
parlar en públic o davant d'un home, en absolut. Ens 
avergonyíem dels nostres cossos, no ens miràvem als 
ulls, només miràvem a terra. Contrastant amb la vida 
dins la família, a l'acadèmia" vam aprendre a aixecar 
Heval el cap i a recuperar el respecte i el reconeixement cap 
Cisgdem Dogu —a nosaltres mateixes. Ens vam adonar que existia la 
identitat d'una dona lliure. A l'acadèmia, Rèber Apo 

es va dirigir a Heval Nújin de Botan: "escriu un llibre sobre el que 

has viscut. Que les dones s'uneixin a la lluita com a guerrilleres 

és una història que s'hauria d'escriure". Això va ser una motivació 

tan gran per la companya, que no sabia llegir ni escriure, que va 
aprendre a llegir i escriure per poder escriure el seu llibre. He- 

val Nújin realment va escriure la seva història. Va caure màrtir a 

Botan l'octubre del 1998, però el seu llibre ha perdurat. Aquests 
mètodes de Réber Apo feien aparèixer una nova confiança en la 

dona, per fer tasques que al principi pensaves que mai podries fer. 


5 Es refereix a l'acadèmia del PXX al Líban i posteriorment a Damasc. 


24 l DONA, VIDA, LLIBERTAT 


També demanava anàlisis i valoracions de l'actualitat política 
a les companyes i els feia preguntes al respecte. D'aquesta mane- 
ra, ens va motivar a comprometre'ns activament amb la situació 
política, a formar les nostres pròpies opinions i a desenvolupar un 

, qe: ez y Ri dclèl AD é du 

poder d'anàlisi. Així també la seva pròpia visió s'ampliava i incor- 
porava els anàlisis compartits a la política del moviment. Era una 
forma d'incloure els coneixements de totes, de col'lectivitzar i no 
suposar que només ell ho sabia tot. Va construir una relació amb 
nosaltres en la que era alhora professor i aprenent. 


Cap a un nou paradigma revolucionari 


A partir de la creació de l'exèrcit de dones a les muntanyes, l'any 
1993, i de la creació de les acadèmies, les assemblees autònomes i les 
estructures que engloben les organitzacions polítiques i socials de 
dones a les quatre parts del Rurdistan i a la diàspora, el moviment 
de dones va construir el seu propi sistema. La força ideològica de la 
lluita revolucionària són les dones. Així, els avenços organitzatius, 
ideològics, socials, polítics i militars del PRE van anar sempre acom- 
panyats de l'aprofundiment, insistència i determinació de les dones 
en la lluita d'alliberament. Per aquest motiu, per entendre els passos 
que van portar al canvi del paradigma marxista-leninista estatal a un 
paradigma democràtic, és fonamental conèixer i entendre els passos 
teòrics i ideològics de les dones al PRX. Això va ser especialment visi- 
ble amb la creació, l'any 1999, del partit de les dones, el PAJRÉ (Partit 
per l'Alliberament de les Dones del Rurdistan), com a organitza- 
ció d'avantguarda ideològica i força organitzativa de les dones per 
l'alliberament de la societat. Els principis de la Ideologia de l'Allibe- 
rament de la Dona i la construcció d'un partit revolucionari de dones 
van representar una perspectiva central de la lluita per l'alliberament 


6 —/ PAJR: Partiya Azadiyé Jinén Rurdistan — Partit de l'Alliberament de les Dones del 
Rurdistan. Es va fundar al 1999 amb el nom de PJRE i al 2004 se li va donar el 


nom actual. 

de les dones des del 1998 i es van convertir en la base estratègica de 
tot el moviment. 


Autodefensa o Teoria de la Rosa: aquesta teoria afirma que tots 
els éssers vius tenen mecanismes d'autodefensa que serveixen per 
protegir la seva pròpia existència i bellesa, com ara les espines d'una 
rosa. L'autodefensa està directament relacionada amb la vida i el seu 
objectiu és protegir l'existència, i no atacar ni colonitzar a la resta 
d'espècies. En el cas dels éssers humans hi ha mecanismes biològics 
(instints) i collectius (autodefensa social). L'autodefensa és també 
una postura ideològica davant dels atacs del sistema de dominació, 
tant físics com mentals. Per tant, protegir la cultura del teu poble, 
la teva llengua materna i les tradicions és una forma d'autodefensa, 
així com ho és també protegir els drets a una vida digna, a la salut, a 
l'educació i les formes d'organització política de base. D'altra banda, 
l'autodefensa també pot voler dir agafar una arma i enfrontar-te a 
aquells que posen en risc la teva vida i la de la teva comunitat i pro- 
tegir la naturalesa i el territori on vius. 


Teoria de la Separació: la Teoria de la Separació parteix de la 
idea que totes hem crescut oprimides per les imposicions mentals, 
físiques i emocionals del sistema patriarcal, capitalista i estatal. Espe- 
cialment les dones, arreu del món, s'enfronten a diferents formes de 
violència i dominació de les estructures patriarcals, que les alienen i 
les separen d'elles mateixes i d'altres dones. La Teoria de la Separació 
assumeix que és necessària una separació física però sobretot mental 
de les dones per tal que aquestes puguin reconèixer les seves opres- 
sions i fortaleses, fora de la influència de l'home. "Desafiar, superar i 
rebutjar les formes de relació jeràrquiques i patriarcals que han im- 
pregnat tots els àmbits de la vida i de la política, ens permet unir-nos 
com a dones i desenvolupar formes col'lectives de vida en comú. "7 


7 — Núdem, Servin (2018). Entrevista sobre la Teoria de la Separació. 

Ideologia de l'Alliberament de la Dona: el 8 de març de 1998, 
Réber Apo va proposar la Ideologia de l'Alliberament de la Dona, 
basada en cinc principis. Aquests principis constitueixen la pedra 
angular del Moviment d'Alliberament del Rurdistan i són principis 
rectors per totes les persones que en formen part, tant dones com 
homes. Tots els principis estan interconnectats i cal entendre'ls de 
manera conjunta per poder unir-los en una postura clara. Si els 
principis no s'apliquen amb coherència a la lluita per l'allibera- 
ment, no podrà haver-hi un canvi de mentalitat. Els cinc principis 


de la Ideologia de l'Alliberament de la Dona són: 


1) Helatparèzí (defensa de la terra): Les dones han de defensar 
i cuidar els territoris d'on provenen, ja que elles són el vincle 
entre la terra i la comunitat. L'amor al territori és amor a la 
naturalesa i a la societat. Defensar la terra vol dir també de- 
fensar la pròpia llengua i la diversitat que existeix en un mateix 
territori. 


2) Pensament i voluntat lliures: El pensament hegemònic és 
el de la mentalitat de l'home dominant, és el pensament de la 
jerarquia de l'amo i l'esclau, del patriarcat, de l'Estat i el ca- 
pitalisme. Per assolir un pensament i una voluntat lliures és 
indispensable conèixer-se a una mateixa. El primer pas és ser 
conscients de qui som i de quin és l'impacte del sistema en 
nosaltres. Després, cal tenir la valentia i la voluntat per viure 
en base als teus pensaments. Una dona lliure és aquella que pot 
prendre decisions i iniciatives parant atenció sempre a la lliber- 
tat individual i col'lectiva. 


3) Organització: L'organització és el que connecta als indivi- 
dus amb el col'lectiu, les idees i els objectius. Quan una persona 
no comparteix els seus pensaments, les seves emocions i les 
seves habilitats, no pot arribar a la dimensió col'lectiva, de ma- 
nera que segueix prevalent l'egoisme desenvolupat pel sistema. 
L'organització autònoma de dones dóna confiança i força entre 

companyes, qualsevol dona del moviment, en qualsevol àmbit 
de la lluita, pot veure's a ella mateixa com una representant del 
moviment de dones. Organitzar-se vol dir assumir la responsa- 
bilitat de la teva vida, però també de la vida del col-lectiu. 


4) Lluita: Fer que la vida i la lluita siguin una. La lluita és en 
cada moment i a cada espai de vida, és infinita, i la llibertat 
s'aconsegueix amb esforç i sacrifici. Tal i com diu Réber Apo: 
"la vida que desitgem no s'aconsegueix amb miracles, sinó amb 
la revolució". 


5) Etica i Estètica: Lètica i l'estètica existeixen en una relació 
de coherència. Entenent l'estètica com la cerca de la bellesa, 
lètica és la cerca dels valors que fan més bonica l'existència. Al 
moviment hi ha una dita que diu: "la que lluita s'allibera, la que 
, . , de ix . s . " . 
és lliure sembelleix i la que és bonica és estimada", que vol dir 
arribar a l'harmonia entre el pensament, la paraula i l'acció. 


Matar i transformar l'home: Definim la masculinitat com una 
ideologia de poder que ha creat el sistema dominant. Lluitar contra 
aquesta i construir l'home lliure és un principi bàsic per la revolució 
i la vida en llibertat. Tal i com diu Réber Apo: "és, de fet, el principi 
bàsic del socialisme. Es tracta de matar el poder, de matar la domi- 
nació unilateral i la desigualtat, de matar la intolerància. Es tracta, 
fins i tot, de matar el feixisme, la dictadura i el despotisme." 


Convivència Lliure: Els debats i reflexions sobre la Convivència 
Lliure fan referència a la questió de com Volem viure juntes com 
a persones que busquen la llibertat. El terme en Xurd, Heujiyana 
Azad, està format per vàries paraules. Hev vol dir "juntes, iguals, co- 
munes'", /iyan vol dir "vida"i azad significa "lliure". La Convivència 
Lliure no inclou només les relacions entre les persones i els pobles, 
sinó també com les persones es relacionen amb el seu entorn, amb 
la naturalesa i amb tots els éssers vius. L'origen dels problemes so- 
cials es troba en la relació arquetípica d'home dominant — dona 

oprimida. Per tant, a través de la Convivència Lliure es busca crear 
relacions lliures en una societat lliure. 


Canvi de Paradigma 


Un complot internacional va portar al fet que, el dia 15 de febrer 
de 1999, Réber Apo fos segrestat i empresonat. Tot i que això va ge- 
nerar una gran commoció a tot el moviment i a la societat, l'impacte 
en el moviment de dones va ser incomparablement més dur perquè 
Rèber Apo sempre havia animat les dones a lluitar contra les estruc- 
tures patriarcal, tant al moviment com a la societat. També els havia 
donat suport amb les seves perspectives en moltes situacions difícils, 
enfortint i animant-les a nivell ideològic i questionant i rebutjant 
públicament a l'home dominant. Fins i tot en les condicions d'ai- 
llament a l'illa penitenciària d'Imrali, Rèber Apo va seguir donant 
suport al moviment de dones. En particular, el canvi de paradigma 
del PRX iniciat per ell, que preveia la construcció d'una societat de- 
mocràtica-ecològica basada en l'alliberament de la dona, enlloc d'un 
Estat Eurd independent, va donar claredat, força i convicció sobre 
com calia continuar la lluita per l'alliberament. 

El PRX, com tants altres moviments d'alliberament nacional, 
havia nascut amb una ideologia influenciada pel marxisme-leninis- 
me-maoisme i el seu objectiu era la creació d'un Estat Rurd socialista. 
Les experiències del Socialisme Real i de diferents lluites d'allibera- 
ment nacional van mostrar que canviant un poder per un altre no es 
pot construir una societat lliure. Quin és el sistema que volem si no 
volem un Estat Com pot la societat construir una ètica compartidaP 
Com prendrà les decisions" Com dirigirà les feines Qui les farà i 
com es faranP Per donar resposta a totes aquestes preguntes, el 2005 
es va anunciar el Confederalisme Democràtic. 

Aquest paradigma està basat en tres pilars: la democràcia, l'eco- 
logia i l'alliberament de la dona. Els sistemes confederals tenen una 
llarga tradició històrica, que es remunta a diversos milers d'anys. Les 
confederacions estan basades en l'autonomia dels pobles, tribus o 

grups socials que les formen, sense interferències d'un poder central, 
però que cooperen i creen aliances lliures en diferents aspectes (mi- 
litars, econòmics i socials) per tal de protegir les seves comunitats. El 
paradigma és democràtic perquè es basa en l'afirmació de la capaci- 
tat de la societat per autoorganitzar-se i assegurar la seva existència 
sense la necessitat d'un Estat o un poder centralitzat. El 5è volum de 
les defenses escrites per Réber Apo des de la presó, Manifest per una 
Civilització Democràtica, descriu la proposta de la Nació Democrà- 
tica i l'Autonomia Democràtica, com la base teòrica i pràctica per 
a un sistema democràtic fora dels mecanismes de l'estat nació i el 
capitalisme. La Nació Democràtica seria l'ànima d'aquest nou sis- 
tema, alhora que l'Autonomia Democràtica seria el cos que el sosté. 
La Nació Democràtica forma, per tant, una mentalitat i una cultura 
de convivència comunes, basades en els valors de llibertat i solidari- 
tat. L'Autonomia Democràtica és essencialment el principi bàsic i les 
estructures d'autogovern d'individus i comunitats que comparteixen 
una mentalitat similar. D'altra banda, el Confederalisme Democràtic 
expressa la forma política i la manera d'organitzar-se, és a dir, cada 
població, grup religiós o qualsevol altre grup social pot organitzar-se 
de manera independent segons les seves necessitats i, alhora, participa 
amb la seva pròpia identitat a les estructures confederals comunes. 
Aquest principi s'aplica tant a nivell local com en el context regional 
i mundial i es posa en pràctica a través de l'establiment de municipis, 
consells i congressos, així com mitjançant estructures de federacions 
temàtiques i geogràfiques. El concepte de Nació Democràtica es basa 
en el fet que la societat i, per tant, també les dones, s'organitzen en 
tots els àmbits de la vida. Aquests àmbits es reflecteixen en les nou 
dimensions de la Nació Democràtica, que són: l'individu lliure i la 
vida democràtica-comunitària, la vida política i l'autonomia demo- 
cràtica, la societat i la vida social, la Convivència Lliure, l'autonomia 
econòmica, la justícia social, la cultura, l'autodefensa i la diplomàcia. 
A partir d'aquestes dimensions, s'han desenvolupat i se segueixen de- 
senvolupant propostes organitzatives com ara comissions, consells o 
grups de treball, que tenen debats i fan feina educativa sobre les es- 
mentades dimensions mentre posen a la pràctica aquests principis. 

Aquest autogovern es construeix fora de l'estat nació i suposa una 
alternativa a l'administració estatal. Alhora, conté l'opció d'una confe- 
deració mundial de totes les societats del món autoadministrades 
lliurament. A més, l'alliberament de les dones i l'organització confe- 
deral i autònoma de les dones són la base estratègica de la lluita. 


Heval 
Hacer Zagros 


La Nació Democràtica és un sistema que s'organitza des 
de la societat. Tots els grups i sectors socials formen part 
d'aquest procés. La Nació Democràtica és un model de 
societat al marge de la influència de la mentalitat i les 
estructures estatals, basat en comunes i consells. Aquest 
sistema es pot construir arreu del món i es va aplicar per 
primera vegada a gran escala durant la Revolució de 
Rojava. Als municipis i consells s'hi reuneixen totes les 


persones i grups socials amb les seves diferents opinions, ideologies 
i creences. Hi participen tots els grups religiosos, socials i poblacio- 
nals, que preserven alhora les seves especificitats. 


Heval 
Evindar Ararat 


Ens preguntem quin és l'objectiu, quins són els prin- 
cipis de l'Autonomia Democràtica i quines estructures 
i institucions són necessàries per aquest sistema d'au- 
togovern del poble Xurd i de tots els pobles de l'Ori- 
ent Mitjà. Al principi, hi havia mancances quan in- 
tentàvem respondre a aquestes preguntes. Réber Apo 
havia identificat el moviment de dones com la força 
principal per la construcció de la Nació Democràti- 


ca i, per descomptat, volíem tenir aquest paper en la construcció 
d'aquest sistema a l'Orient Mitjà. Les dones han tingut un liderat- 
ge important en aquest procés i han construit les seves comunes i 
consells autònoms de dones que són també elements del sistema 
d'autogovern. En els àmbits de l'educació, l'economia, la cultura, la 
societat i la justícia, les dones han construit les seves pròpies insti- 
tucions. Alhora, òbviament, van participar també en la construcció 
de l'autogovern central. Les dones van contribuir d'una manera 
especial a afermar la comprensió de l'Autonomia Democràtica 
com a alternativa a l'Estat i al domini patriarcal a la societat. 


Amb l'anunci i la posada en pràctica del Confederalisme De- 
mocràtic, l'interès i la participació de les internacionalistes als 

projectes i estructures del Moviment de Dones del Rurdistan va 
créixer cada vegada més. Sota el paraigúes del JR (Unió de Dones 
del Rurdistan), a partir de 2005 es va establir un sistema autònom 
i confederal de dones, a través del qual es coordinen els diferents 
àmbits de treball del moviment de dones a les quatre parts del Rur- 
distan i a la diàspora. Les dones van crear les seves estructures i 
consells autònoms a tot arreu: als pobles, districtes i regions, a les 
organitzacions i associacions de la societat civil, a l'educació, els 
mitjans de comunicació i a les tasques culturals, als partits polítics i 
la diplomàcia, a l'organització de les joves, les alumnes i estudiants, 
i també en l'àmbit de l'autodefensa. 

Finalment, el 2010 es va proclamar la fase estratègica amb l'ob- 
jectiu de construir l'Autonomia Democràtica sobre la base de la 
legítima defensa. La feina i les lluites a cada part del Rurdistan es 
van orientar segons aquesta estratègia i, per desenvolupar aquest 
sistema d'autogestió democràtica, es van plantejar, en principi, dos 
enfocaments tàctics. La primera opció seria que la voluntat de la 
societat i la possibilitat d'autogestió de les bases fossin reconegu- 
des per l'Estat o, com a mínim, que no fossin obstaculitzades per 
aquest. Això requereix d'una democratització fonamental de Tur- 
quia, Síria, l'Iraq i l'Iran i de les seves constitucions, que podria 
aconseguir-se a través de negociacions polítiques i del diàleg. La 
segona opció, si l'Estat frena o ataca aquest dret i projecte legítim 
de la societat, seria la Guerra Popular Revolucionària". 


8 — RR: Roma Jinén Rurdistan — Unió de Dones del Rurdistan. Sistema confederal 
de les organitzacions de dones que s'organitzen al Rurdistan i la diàspora en base 
al Confederalisme Democràtic. 

9 La Guerra Popular Revolucionària és una estratègia que es basa en la comple- 
mentarietat entre la guerrilla, les forces de defensa populars i el poble. Aquest, 
s'autoorganitza i es prepara per resistir i defensar-se i, quan és necessari, també 
fent ús de les armes. 


